OpenLLM-France/wikimedia huggingface dataset:
# Suzhi (cràter marcià)

Suzhi és un cràter d’impacte a Mart, situat al quadrangle Iapygia a 27,7 ° S i 274,0 ° O. Mesura 24,63 quilòmetres (15,30 mi) de diàmetre i va ser nomenat pel Grup de Treball per a la Nomenclatura del Sistema Planetari de la Unió Astronòmica Internacional (UAI) el 1991 en referència a un lloc a la Xina.És possible que en el passat hi hagués un llac al cràter perquè les capes són visibles en una depressió del terra.
* Mapa MOLA que mostra el cràter Suzhi i els cràters propers. Els colors indiquen elevacions.
* Cràter Suzhi, tal com s'hi veu amb la càmera CTX (Mars Reconnaissance Orbiter). La capa de tons clars és visible al terra.
* Ampliació de la capa de tons clars al terra del cràter Suzhi, tal com va veure HiRISE, sota el programa HiWish. La fletxa assenyala un petit cràter que conté el material de tons clars.

## Referències

* ↑ "Suzhi (cràter marcià)". Gazetteer of Planetary Nomenclature. USGS Astrogeology Research Program. (anglès)
# Suzhou

* Per a altres significats, vegeu «Suzhou (desambiguació)».
* No s'ha de confondre amb Suizhou.
Suzhou (en xinès simplificat 苏州, en xinès tradicional 蘇州, en pinyin Sūzhōu; antigament, 吳) és una ciutat-prefectura del baix Iang-Tsé, a la vora del llac Taihu, a la província xinesa de Jiangsu. Forma part de l'àrea metropolitana del Delta del Iang-Tsé, que inclou centres urbans com Xangai, Nanjing i Hangzhou. La ciutat tenia 4.074.000 habitants el 2011. El PIB per capita de Suzhou era de 79.406 iuans el 2006 (uns 7.400 euros), que la situava en cinquè lloc entre les 659 ciutats de la Xina.
A causa dels seus interessants ponts de pedra, de les pagodes i dels jardins ha esdevingut una important destinació turística; precisament, els Jardins Clàssics de Suzhou (entre els quals el de l'Administrador Humil o Zhuozheng Yuan i el del Mestre de Xarxes o Wang Shi Yuan) han estat declarats Patrimoni de la Humanitat per la UNESCO els anys 1997 i 2000. La ciutat és també un destacat centre de la indústria de la seda des del temps de la dinastia Song (960-1279).
Està comunicada per ferrocarril amb Pequín i Xangai, i les autopistes l'enllacen amb Xangai, Nanjing i Hangzhou, entre d'altres. També disposa de transport fluvial. Té dos aeroports propers per als vols domèstics (Wuxi Shuofang i Guangfu), si bé per als vols internacionals fa servir els aeroports de Xangai (Hongqiao i Pudong).
Està agermanada amb més de 50 ciutats d'arreu del món, entre les quals Venècia, Kíev, Riga, Grenoble, Portland, Porto Alegre i Chiba.

## Educació

* Kedge Business School

## Fills il·lustres

* Su Tong (Tong Zhonggui) (1963 -). Escriptor. Premi Mao Dun de Literatura de l'any 2015.
* Ye Mi (1964 -) escriptora

## Referències

* ↑ «苏州市2010年第六次全国人口普查主要数据公报 (Main Data from Suzhou 2010 Census)». Suzhou Statistics Bureau, 03-05-2011. Arxivat de l'original el 19 d’octubre 2013. [Consulta: 3 maig 2011].

## Enllaços externs

* Pàgina oficial de la ciutat (xinès) (anglès)
# Taylor (Texas)

Taylor és una població dels Estats Units a l'estat de Texas. Segons el cens del 2000 tenia 13.575 habitants.

## Demografia

Segons el cens del 2000, Taylor tenia 13.575 habitants, 4.730 habitatges, i 3.429 famílies. La densitat de població era de 387,4 habitants per km².
Dels 4.730 habitatges en un 36,9% hi vivien nens de menys de 18 anys, en un 52,6% hi vivien parelles casades, en un 14,4% dones solteres, i en un 27,5% no eren unitats familiars. En el 23,5% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,24.
Per edats la població es repartia de la següent manera: un 28,7% tenia menys de 18 anys, un 9% entre 18 i 24, un 29,1% entre 25 i 44, un 19,2% de 45 a 60 i un 14,1% 65 anys o més.
L'edat mediana era de 33 anys. Per cada 100 dones de 18 o més anys hi havia 94 homes.
La renda mediana per habitatge era de 38.549 $ i la renda mediana per família de 46.604 $. Els homes tenien una renda mediana de 31.124 $ mentre que les dones 25.042 $. La renda per capita de la població era de 16.683 $. Aproximadament el 10,5% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taylor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Taylor». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Team Ringeriks-Kraft

El Team Ringeriks-Kraft (codi UCI: KRA) va ser un equip ciclista noruec de categoria continental. Creat el 2010, competia principalment als circuits continentals de ciclisme.

## Principals victòries

* Scandinavian Race Uppsala: Syver Wærsted (2016)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

A partir del 2010 l'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2015 | 42è | Frederik Wilmann (268è) |
UCI Europa Tour
| Temporada | Classificació per equips | Millor ciclista en la classificació individual |
| 2010 | - | - |
| 2011 | - | - |
| 2012 | - | - |
| 2013 | 121è | Marius Hafsås (969è) |
| 2014 | 74è | Michael Olsson (130è) |
| 2015 | 125è | Øivind Lukkedahl (896è) |
| 2016 | 93è | Syver Wærsted (749è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial Arxivat 2016-06-28 a Wayback Machine.
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Teresa Benedicta de Baviera

Teresa Benedicta de Baviera (Múnic, 6 de desembre de 1725 - Frankfurt del Main, 29 de març de 1743) fou Princesa de Baviera, filla de l'emperador Carles VII del Sacre Imperi Romanogermànic i de l'arxiduquessa Maria Amàlia d'Àustria.
Nada a Múnic essent filla de l'emperador Carles VII del Sacre Imperi Romanogermànic i de l'arxiduquessa Maria Amàlia d'Àustria. Teresa Benedicta era neta per via paterna de l'elector Maximilià II Manuel de Baviera i de la princesa Teresa Conenguda Sobieski, i per via materna ho era de l'emperador Josep I del Sacre Imperi Romanogermànic i de la princesa Amàlia Guillema de Brunsvic-Lüneburg.
La seva mare va donar a llum a set fills, dels quals només quatre van viure fins a l'edat adulta. Els germans de Teresa Benedicta inclosos el seu germà Maximilià III, elector de Baviera i dues germanes Maria Antònia, electora de Saxònia i Maria Anna Josepha, Margravina de Baden-Baden.
Va morir el 29 de març de 1743 a Frankfurt als 17 anys de verola o varicel·la. L'enterrament va tenir lloc a la Karmeliterkirche Heidelberg, després de la dissolució del monestir el fèretre va ser traslladat a l'església de Sant Miquel de Múnic l'any 1805.

## Referències

* ↑ van de Pas, Leo. «Therese Benedikta Marie Prinzessin von Bayern». Genealogics .org. [Consulta: 5 juny 2012].
* ↑ Heinrich Theodor Flathe: Theresa Benedikta von Bayern. In: Allgemeine Deutsche Biographie (ADB). Band 20, Duncker & Humblot, Leipzig 1886, S. 372–375.
* ↑ Historischer Verein von Oberbayern: Oberbayerisches Archiv für vaterländische Geschichte, vol. Band 56, 1912, pàg. 12.
* ↑ Digitalscan zur Bestattung in Heidelberg, aus dem Thesaurus Palatinus von Johann Franz Capellini von Wickenburg, Band 1

## Bibliografia

* Heinrich Theodor Flathe: Theresa Benedikta von Bayern. In: Allgemeine Deutsche Biographie (ADB). Band 20, Duncker & Humblot, Leipzig 1886, S. 372–375.
# Teichland

Teichland (baix sòrab: Gatojce) és un municipi alemany que pertany a l'estat de Brandenburg. Forma part de l'Amt Peitz. Es troba a la zona d'assentament dels sòrabs i comprèn els nuclis de Bärenbrück (Barbuk), Neuendorf (Nowa Wjas) i Maust (Hus).

## Persones il·lustres

* Fritz Lattke/Fryco Latk (1895–1980), il·lustrador de còmics.
# Tanya

Tanya és un paratge del terme municipal de Llimiana, al Pallars Jussà.
Es troba a prop i al nord-est de la vila de Llimiana, en el contrafort nord-occidental de la Serra de la Vall de Llimiana, al nord-oest de Santa Joleta.

## Enllaços externs

* Institut Cartogràfic de Catalunya
Viccionari
# Thanh Lâm

Thanh Lâm és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 1r gener 2019].
# Chmeľová

Chmeľová és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Les Rues-des-Vignes

Les Rues-des-Vignes és un municipi francès, situat a la regió dels Alts de França, al departament del Nord. L'any 2006 tenia 671 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 631 | 635 | 706 | 713 | 720 | 661 | 671 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | Marcel Duchemin | |
# Ricard Galícia Nobiols

Ricard Galícia Nobiols (Barcelona, 23 de maig de 1897 - Barcelona, 8 de gener de 1959) fou un futbolista català de les dècades de 1910 i 1920.

## Trajectòria

Jugava a la posició de defensa esquerre. Fou jugador del FC Català, del FC Stadium i del CE Sants durant la dècada de 1910. El 1918 fitxà pel FC Barcelona, on jugà durant quatre temporades, formant un gran tàndem amb Francesc Coma. Va jugar 93 partits amb el club i guanyà dues copes d'Espanya (1920, 1922) i quatre campionats de Catalunya.
A començament de l'any 1920 jugà dos partits amb la selecció de Catalunya, enfront de la selecció de Biscaia.

## Palmarès

* Campionat de Catalunya de futbol:
** 1918-19, 1919-20, 1920-21, 1921-22
* Copa espanyola:
** 1920, 1922

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Perfil a BDFutbol». BDFutbol.
* ↑ «RICARDO GALICIA». Mundo Deportivo, 02-08-1959.
* 1 2 3 «Carles Galicia». Gran Enciclopèdia Catalana. [Consulta: 17 febrer 2016].
* ↑ El Diluvio : diario político de avisos, noticias y decretos: Any 59, no. 29 (29 gener 1917) Ed. matí
* ↑ «Cataluña - Vizcaya». Mundo Deportivo, 05-02-1920. [Consulta: 20 gener 2014].
# Ricard Gallart i Selma

Ricard Gallart i Selma (Barcelona, 17 de gener de 1907 - Barcelona, 6 de novembre de 1993) fou un futbolista català de les dècades de 1930 i 1940 i posteriorment entrenador de futbol.

## Trajectòria

Jugava a la posició d'interior. Començà a jugar al juvenil del FC Espanya, que més tard fou l'FC Gràcia, passant més tard a la UE Sants. El 1928 fitxà pel RCD Espanyol, club amb el qual debutà a primera divisió la temporada 1928-29. Aquesta temporada disputà 10 partits i marcà 4 gols, debutant el 10 de febrer de 1929 enfront de la Real Unión de Irún, amb resultat final de 3 a 2 per l'Espanyol, essent entrenador blanc-i-blau Jack Greenwell. La següent temporada disputà 10 partits més i marcà 7 gols. Amb l'Espanyol guanyà una Copa d'Espanya i un Campionat de Catalunya la temporada 1928-29. El desembre de 1930 fou traspassat al Reial Oviedo, que la temporada 1929-30 jugava a la 2a Divisió. Juntament amb Casuco, Lángara, Galé i Inciarte formà l'anomenada primera "davantera elèctrica" del club asturià. Aquesta davantera aconseguí un rècord a Segona Divisió la temporada 1932-33, en aconseguir 58 gols en 18 partits, assolint l'ascens a primera divisió per primer cop en la història del club. Gallart fou l'autor del primer gol del Real Oviedo a Primera. Fou el 5 de novembre de 1933 davant el FC Barcelona al camp de Buenavista, en un partit en el qual els blaus s'imposaren per 7-3. La temporada 1939-40, en restar el camp de Buenavista destrossat per la Guerra Civil, fou cedit al Racing de Ferrol retornant a l'Oviedo la temporada següent, on romangué fins al 1943. Posteriorment jugà al Lugo, UD Orensana i Flaviense de Chaves de Portugal on es retirà la temporada 1949-50.
Fou convocat amb la selecció espanyola, malgrat no arribà a debutar. També jugà amb la selecció catalana de futbol.
Com a entrenador dirigí diversos equips modestos a partir de la temporada 1948-49, quan obtingué el títol nacional d'entrenador. Dirigí la UD Orensana (amb qui pujà a Segona Divisió), l'Atlético Clube Flaviense de Chaves de Portugal, la UD España de Tánger, el Terrassa FC, l'Hèrcules, el Girona FC, la UE Sitges, el CF Balaguer, al FC Amposta, l'Atlètic del Vallès, la Unió Deportiva Cassà i el Club Esportiu Mataró.

## Referències

* ↑ «En el Gracia». Mundo Deportivo, 02-08-1925.
* ↑ «¿Carpio y Gallart al Sans?». Mundo Deportivo, 10-07-1927.
* 1 2 3 4 «El nuevo mister del Mataró al habla». Mundo Deportivo, 02-09-1967.
* ↑ «RICARDO GALLART». fororcdespanyol.es, 0020. Arxivat de l'original el 2013-06-13. [Consulta: 20 gener 2013].
* ↑ «GALLART». pericosonline.com. Arxivat de l'original el 2013-12-30. [Consulta: 20 desembre 2012].
* ↑ «En Buena Vista». Mundo Deportivo, 06-11-1933.
* ↑ «Breve entrevista con Ricardo Gallart». Mundo Deportivo, 23-08-1959.

## Enllaços externs

* Perfil a BDFutbol
# Rotacional

En càlcul vectorial, el rotacional és un operador vectorial que proporciona la velocitat de rotació d'un camp vectorial respecte a un punt determinat. Un camp vectorial el rotacional del qual és zero a tot arreu s'anomena irrotacional.
Formalment el rotacional s'expressa com
    $\nabla \times$
on $\nabla$ és l'operador nabla. Evidentment aquest operador s'aplica sobre un camp vectorial, de manera que el rotacional d'un camp vectorial F s'expressa com
    $\nabla \times \mathbf {F}$
Descompost en coordenades cartesianes, $\nabla \times \mathbf {F}$ és (suposant F format per [F$_x$, F$_y$, F$_z$]):
    ${\begin{pmatrix}{\frac {\partial F_{z}}{\partial y}}-{\frac {\partial F_{y}}{\partial z}}\\\\{\frac {\partial F_{x}}{\partial z}}-{\frac {\partial F_{z}}{\partial x}}\\\\{\frac {\partial F_{y}}{\partial x}}-{\frac {\partial F_{x}}{\partial y}}\end{pmatrix}}$
Malgrat estar expressat en coordenades, el resultat és invariant sota rotacions pròpies dels eixos de coordenades. Nogensmenys, el resultat s'inverteix sota reflexions.
Una altra forma d'expressar el resultat és com el determinant de la matriu
    ${\begin{pmatrix}\mathbf {i} &\mathbf {j} &\mathbf {k} \\\\{\frac {\partial }{\partial x}}&{\frac {\partial }{\partial y}}&{\frac {\partial }{\partial z}}\\\\F_{x}&F_{y}&F_{z}\end{pmatrix}}$
on i, j, i k són els vectors unitaris en els eixos x, y i z, respectivament.
En la notació d'Einstein, amb el símbol de Levi-Civita s'expressa com
    $(\nabla \times F)_{k}=\epsilon _{k\ell m}\partial _{\ell }F_{m}$

## Exemples

* En un camp vectorial que descrigui les velocitats lineals de cada punt d'un disc en rotació, el rotacional té un valor constant arreu del disc.
* Si descrivíssim una autopista amb un camp vectorial, i cada carril tingués límits de velocitat diferents, el rotacional a la frontera entre els diferents carrils seria diferent de zero.
* La llei de Faraday de la inducció, una de les equacions de Maxwell, es pot expressar de forma simple mitjançant el rotacional: afirma que el rotacional d'un camp elèctric és igual al ritme de canvi de la densitat de flux magnètic (amb el signe canviat).

## Referències

* ↑ Pascual Gainza, Pere; Ollè Torner, Mercè. Càlcul integral per a enginyers. Barcelona: Universitat Politècnica de Catalunya, 2002, p. 124. ISBN 978-84-9880-030-2.
* ↑ «Rotacional». Gran Enciclopèdia Catalana. Barcelona: Grup Enciclopèdia Catalana.
# Rudolf Thurneysen

Eduard Rudolf Thurneysen. (Basilea,1857-Bonn, 1940). Va ser un lingüista i un celtista suís.

## Biografia

De 1885 a 1887, va ensenyar llatí a la universitat de Jena (Alemanya), després a la universitat de Friburg de Brisgòvia, on reemplaçà Karl Brugmann, especialista en les llengües indoeuropees.
El 1909 publicà Handbuch des Alt-Irischen («Manual de l'antic irlandès»), traduït a l'anglès amb el títol A Grammar of Old Irish per D. A. Binchy i Osborn Bergin, reeditat el 2006.
De 1913 a la fi de la seva carrera docent, ensenyà a la universitat de Bonn.
Es va jubilar el 1923 i morí a Bonn el 1940.

## Bibliografia

* A Grammar of Old Irish (trad. per D. A. Binchy i Osborn Bergin), Dublin Institute for Advanced Studies, reed. el 2003, ISBN 1-85500-161-6
* Old Irish reader (trad. per D. A. Binchy i Osborn Bergin), Dublin Institute for Advanced Studies, reedd. el 1981, ISBN 0-901282-32-4
* Scéla mucce Meic Dathó, Dublin Institute for Advanced Studies, reed. el 2004, ISBN 1-85500-022-9

## Llocs d'interès

* Treballs de Thurneysen en línia a la pàgina de CELT project de la Universitat de Cork
* Bibliografia selectiva a la pàgina de CELT project de l a Universitat de Cork
* (alemany) TITUS-Galeria: Fotografies de Rudolf Thurneysen
# Rovni (Krasnodar)

* Per a altres significats, vegeu «Rovni».
Rovni - Ровный (rus) és un possiólok del krai de Krasnodar, a Rússia. És a 29 km al nord-est de Kusxóvskaia i a 190 km al nord de Krasnodar. Pertany a l'stanitsa de Kusxóvskaia.
# Saint-Domingue

Saint-Domingue fou una colònia francesa de 1665 a 1804 i actualment és l'estat independent d'Haití.
Saint-Domingue és el nom francès del terme espanyol Santo Domingo. Espanya temps enrere controlava tota l'illa de la Hispaniola, que també es coneixia amb el nom de Santo Domingo. Però en el Tractat de Rijswijk del 1697, Espanya reconeixia que França havia establert el control del terç occidental de l'illa.
En vigílies de la Revolució Francesa, la colònia de Saint-Domingue tenia una prosperitat i riquesa sense igual a les Antilles, i en 1789 era el principal productor mundial de sucre i cafè; la colònia, de fet, representava la meitat del subministrament mundial de cafè. El seu comerç exterior representava més d'un terç del de la França continental i un de cada vuit francesos en vivia directament o indirecta. Els francesos s'enfronten a un conflicte amb els esclaus negres durant la revolució haitiana, que va començar a l'agost de 1791 liderats per François Dominique Toussaint-Louverture. La revolta es va transformar en una guerra d'alliberament, en aliança amb els espanyols de Santo Domingo en la guerra contra la nova República Francesa. Molts blancs, realistes, van fer costat als britànics i els espanyols. Els comissionats de la Convenció, guiats per tant els seus ideals i la necessitat de trobar aliats, va proclamar la llibertat dels esclaus en 1793. L'expedició de Saint-Domingue de Charles Victoire Emmanuel Leclerc, que morí de malaltia no aconseguí dominar una revolta i les tropes franceses es rendiren a la flota anglesa que els bloquejava el 30 de novembre de 1803 des de l'esclat de la guerra de la Tercera Coalició. i finalment Saint-Domingue s'independitzà transformant-se en Haití el 1804. El topònim aplicat a aquesta colònia pot portar a confusió amb l'excolònia espanyola que és avui dia la República Dominicana i amb la seva capital, Santo Domingo.

## Referències

* ↑ Tinker, Keith L. The African Diaspora to the Bahamas: The Story of the Migration of People of African Descent to the Bahamas (en anglès). FriesenPress, 2012, p. 16. ISBN 1460205553.
* ↑ Dessens, Nathalie «Révolution et migration: la route du sucre dans les Amériques» (en francès). Caravelle, 109, 2017, pàg. 31-43. ISSN: 1147-6753.
* ↑ Castañeda Fuertes, Digna; de la Nuez, Ada; Feijóo, Alina; Rubio García, Aurika. La revolución haitiana, 1791-1804 (en castellà). Editorial de Ciencias Sociales, 1992.
* ↑ Nicholls, David. Napoleon: a biographical companion (en anglès). ABC-CLIO, 1999, p. 119. ISBN 0874369576.

## Vegeu també

* Història d'Haití
# Rudolfinum

El Rudolfinum és un edifici d'estil neorenaixentista de Praga, a la plaça Jan Palach. Està dedicat sobretot a concerts, i té una sala principal anomenada Sala Dvořák en honor del compositor txec Antonín Dvořák que és la seu musical de l'Orquestra Filharmònica Txeca.

## Història

Després d'un concurs arquitectònic internacional, l'edifici fou encarregat als arquitectes Josef Zítek i Josef Schulz, que ja havien construït el Teatre Nacional de Praga el 1881.
El Rudolfinum fou inaugurat el 8 de febrer de 1885 com un complex cultural amb una sala d'exposicions i una altra de concerts. Fou un regal de la caixa d'estalvis Česká spořitelna a la ciutat de Praga i a la nació txeca amb l'ocasió del cinquanta aniversari de la fundació d'aquesta institució bancària. Va rebre aquest nom en honor del príncep hereter de l'Imperi Austrohongarès, l'arxiduc Rodolf d'Àustria.
Durant el període d'entreguerres, el Rudolfinum va servir com a saló de plens per al Parlament Txecoslovac, i fou restaurat finalment entre el 1990 i el 1992.
# Rudolfhermannita

La rudolfhermannita és un mineral de la classe dels òxids.

## Característiques

La rudolfhermannita és un òxid de fórmula química Fe(Te$^{4+}$O₃)₃·H₂O. Va ser aprovada com a espècie vàlida per l'Associació Mineralògica Internacional l'any 2022, i encara resta pendent de publicació. Cristal·litza en el sistema hexagonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5761/1.

## Formació i jaciments

Va ser descoberta al dipòsit d'Ozernovskoe, al krai de Kamtxatka (Rússia), sent aquest lloc l'únic indret de tot el planeta on ha estat descrita aquesta espècie mineral.

## Referències

* ↑ «Rudolfhermannite» (en anglès). Mindat. [Consulta: 15 juny 2022].